শেখ হাসিনা যে কতটা মিথ্যাচারি সে প্রমাণ তিনি বার বার পেশ করে চলেছেন। তার সে মিথ্যাচারিতার প্রমাণ তিনি পুণরায় পেশ করলেন ১৯শে জুন সংসদে দেয়া ভাষনে। গত ৫ মে দিবাগত রাতে হেফাজতে ইসলামের লক্ষাধিক নেতাকর্মীকে শাপলা চত্ত্বর থেকে সরানোর সময়ে যে নৃশংস গোলাগুলি হয়েছিল,তাতে হাজার হাজার মানুষ যেরূপ বর্বরভাবে হতাহত হয়েছিল,এবং রক্তের স্রোতে যেভাবে ভেসে গিয়েছিল মতিঝিলের রাজপথ -সেটি তিনি তার বক্তৃতায় সরাসরি অস্বীকার করেছেন। শেখ হাসিনা বলেছেন,“সেই (৫ মে) দিন কোনো গোলাগুলি বা সেরকম কোনো ঘটনাই ঘটেনি। তারা সেখানে গায়ে লাল রঙ মেখে পড়ে ছিল। পরে পুলিশ যখন তাদের ধরে টান দেয়,দেখা গেল উঠে দৌড়াচ্ছে। দেখা গেল লাশ দৌড় মারল।” -(দৈনিক আমার দেশ ২০/০৬/১৩)। ৫ মে’র রাতের নৃশংসতা নিয়ে এ অবধি সরকারি দল, র‌্যাব,পুলিশ ও বিজিবীর পক্ষ থেকে বহু ব্যক্তি বহু ভাষণ রেখেছেন। কিন্তু প্রশ্ন হলো, হাসিনা যে মিথ্যাচার করলেন এতবড় মিথ্যা কথা কি কেউ এ অবধি বলেছে?